Document ID: 32014D0105

KOMMISSIONENS GENNEMFØRELSESAFGØRELSE
af 24. februar 2014
om ændring af beslutning 2004/3/EF for så vidt angår de EU-klasser, der finder anvendelse
(meddelt under nummer C(2014) 1081)
(EØS-relevant tekst)
(2014/105/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets direktiv 2002/56/EF af 13. juni 2002 om handel med læggekartofler (1), særlig artikel 17, stk. 2, og
ud fra følgende betragtninger:
(1)
Kommissionens beslutning 2004/3/EF (2) vedrører klasserne for basislæggekartofler fastsat ved Kommissionens direktiv 93/17/EØF (3). Direktiv 93/17/EØF er afløst af Kommissionens gennemførelsesdirektiv 2014/20/EU (4). I sidstnævnte direktiv fastsættes der krav med hensyn til skadegørere samt andre krav.
(2)
Som følge af afløsningen er det nødvendigt at erstatte henvisningerne til klasser i beslutning 2004/3/EF i overensstemmelse hermed. De nye henvisninger bør udelukkende vedrøre kravene for så vidt angår skadegørere.
(3)
Beslutning 2004/3/EF bør derfor ændres i overensstemmelse hermed.
(4)
Det er hensigtsmæssigt, at denne afgørelse finder anvendelse fra den samme dato, som gennemførelsesdirektiv 2014/20/EU finder anvendelse fra.
(5)
Foranstaltningerne i denne afgørelse er i overensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug -
VEDTAGET DENNE AFGØRELSE:
Artikel 1
Artikel 1 i beslutning 2004/3/EF affattes således:
»Artikel 1
Medlemsstaterne i bilag I, kolonne 1, bemyndiges til i de områder, der er anført ud for deres navne i bilagets kolonne 2, at begrænse handelen med læggekartofler til basislæggekartofler som følger:
a)
for produktion af læggekartofler til én af følgende:
i)
basislæggekartofler, der opfylder betingelserne for »EU-klasse S« som fastsat i punkt 1, litra a), nr. ii)-v), og punkt 1, litra b), nr. i)-iv), i bilag I til Kommissionens gennemførelsesdirektiv 2014/20/EU (5), eller
ii)
basislæggekartofler, der opfylder betingelserne for »EU-klasse SE« som fastsat i punkt 2, litra a), nr. ii)-v), og punkt 2, litra b), nr. i)-iv), i bilag I til gennemførelsesdirektiv 2014/20/EU
b)
for kartoffelproduktion til én af følgende:
i)
basislæggekartofler, der opfylder betingelserne for »EU-klasse S« som fastsat i punkt 1, litra a), nr. ii)-v), og punkt 1, litra b), nr. i)-iv), i bilag I til gennemførelsesdirektiv 2014/20/EU
ii)
basislæggekartofler, der opfylder betingelserne for »EU-klasse SE« som fastsat i punkt 2, litra a), nr. ii)-v), og punkt 2, litra b), nr. i)-iv), i bilag I til gennemførelsesdirektiv 2014/20/EU, eller
iii)
basislæggekartofler, der opfylder betingelserne for »EU-klasse E« som fastsat i punkt 3, litra a), nr. ii)-v), og punkt 3, litra b), nr. i)-iv), i bilag I til gennemførelsesdirektiv 2014/20/EU.
Artikel 2
Denne afgørelse anvendes fra den 1. januar 2016.
Artikel 3
Denne afgørelse er rettet til medlemsstaterne.
Udfærdiget i Bruxelles, den 24. februar 2014.

Labels: 3
17
6